stanford-oval/wikipedia huggingface dataset:
הפארק ההיסטורי סי טהפ

הפארק ההיסטורי סי טהפ (תאית: อุทยานประวัติศาสตร์ศรีเทพ) הוא אתר ארכאולוגי במחוז פתשבון של תאילנד. הוא כולל את העיר העתיקה סי טהפ, אתר מיושב בסביבות המאה השלישית עד המאה החמישית לספירה עד המאה השלוש עשרה, המשתרע על פני תקופות תרבותיות משלהי הפרהיסטוריה, דרך דוואראוואטי (אנ'), ועד לתור הזהב של האימפריה הקמרית. סי טהפ הייתה אחת מערי המדינה הידועות הגדולות ביותר שצמחו סביב המישורים של מרכז תאילנד באלף הראשון, אך ננטשה בסביבות הזמן שהערים דוברות התאית סוקותאי (אנ') ומאוחר יותר ממלכת איוטהאיה הופיעו כמרכזי כוח חדשים באגן הנהר צ'או פראיה.
האתר זכה לתשומת לבה של הארכאולוגיה המודרנית בשנת 1904 בעקבות סקרים של הנסיך דאמרונג ראג'אנובהאב (אנ'), והוא נרשם כמונומנט עתיק של תאילנד בשנת 1935. המחלקה לאומנויות יפות (אנ') של תאילנד ביצעה המשך מחקר וחפירות של האתר, אשר נחקר, בין היתר, גם על ידי הארכאולוגים הנסיך סובהדרדיס דיסקול (אנ'), הוראס קואריץ ויילס (אנ') וז'אן בויסלייה (אנ').
לפי עדויות היסטוריות שנמצאו באתר, סי טהפ היה אולי מרכז המנדלות (אנ') של דוואראוואטי (אנ'). באמצעות נישואים מלכותיים, היא נחשבה גם לעיר תאומה של מואנג סמה, בירת המדינה השכנה, קנאסאפורה (אנ'), הממוקמת מזרחה בצד הנגדי של הרי דונג פאיה ין (אנ') באגן הנהר מון (אנ').
אתר סי טהפ נרשם כפארק היסטורי בשנת 1984 והוצע כאתר מורשת עולמית של אונסק"ו על ידי תאילנד בשנת 2019. ב-19 בספטמבר 2023, הוא נוסף לרשימת המורשת העולמית כ"העיירה העתיקה של סי טהפ ומונומנטים קשורים מתקופת דוואראוואטי". זוהי המועמדות המצליחה הראשונה של תאילנד לאתר מורשת עולמית מאז באן צ'יאנג ב-1992. אתר המורשת העולמית כולל את העיר עצמה בשטח של 4,740.08 דונם יחד עם אנדרטת קאו קלאנג נוק בשטח בן 101.44 דונם המוקפים באזור חיץ בן 27,754.52 דונם. ואת מערת קאו תאמורט בשטח של 3,823.19 דונם המוקף באזור חיץ בן 10,486.96 דונם.
מיקום ותיאור

הפארק ההיסטורי של סי טהפ ממוקם בעמק הנהר פא סק (אנ') בנפת סי טהפ (אנ') במחוז פתשבון, כ-240 קילומטרים צפונית לבנגקוק.
בחפירות נמצאו שרידי יישוב היסטורי. אלה כללו שתי מערכות מחוברות בשטח של כ-4,700 דונם. החלק המערבי נקרא "העיר הפנימית" (מואנג נאי). הוא שוכן על שטח של כ-2,080 דונם, הוא כמעט עגול וקוטרו של כ-1.5 קילומטר. העיר הייתה מוקפת חומה שלפניה חפיר. היסטוריונים חושדים שהיו כ-70 אגני מים קטנים הפזורים ברחבי העיר. ישנם שלושה מבנים בחלק זה של המתחם: פראנג סי טהפ, פראנג סונג פי נונג ואנדרטת קאו קלאנג נטי, כמו גם כ-45 אתרים ארכאולוגיים קטנים יותר.
בצד המזרחי של מואנג נאי, "העיר החיצונית" (מואנג נוק) נבנתה על שטח של כ-2,540 דונם. האתר בעל צורה מלבנית, עם פינות מעוגלות בצד המזרחי. לשטח העירוני היו בחומה וחפיר. נמצאו כ-30 אגני מים קטנים ו-54 אתרים ארכאולוגיים. בחלק זה של המתחם לא השתמרו מבנים. ביזה ושימוש חוזר באבנים לשימושים אחרים השאירו רק חורבות.
מחוץ לאזור העיר המוגן על ידי חומות (הפארק ההיסטורי של היום), עדיין משמרים כ-50 אתרים ארכאולוגיים, בהם בולטים אנדרטת קאו קלאנג נוק ופראנג ראוסי. הרחק מהמתקנים הללו שוכנת מערת תאמורט.
היסטוריה

העיר ההיסטורית סי טהפ נוסדה כנראה במאה ה-5. על פי עדויות ארכאולוגיות, הדת השלטת בעיר המדינה הייתה הינדואיזם. עם זאת, מתועדת גם השפעה בודהיסטית משמעותית. הפסלים שנמצאו בסי טהפ קרובים לסגנון ההודי יותר מאלו של כל אתר אחר מתקופה זו בדרום-מזרח אסיה. עובדה זו הובילה לתזה כי סי טהפ נוסדה על ידי מתיישבים מהודו.
הקהילה הייתה כנראה בקשר הדוק עם ערי המדינה של הקבוצה האתנית של המון (אנ') מתרבות הדוואראוואטי (אנ') במה שכיום מרכז תאילנד, כמו גם עם צ'נלה, שמרכזה היה במה שהיא כיום קמבודיה, או האימפריה הקמרית המאוחרת יותר. על פי תאוריה שלא הוכחה של ההיסטוריונית דידה סארייה (ธิดา สาระยา),, והשנויה במחלוקת על ידי מחברים אחרים, סי טהפ זהה לבירה קאנאספורה (אנ') של מדינת סרי קאנסה המוזכרת בכתובות ממואנג סמה (גר'). היסטוריון האמנות היירם וודוורד (Hiram Woodward), המתמחה בדרום-מזרח אסיה, מציע, עם זאת, לקשור בין סי טהפ לבין וונדאן או האימפריה "צ'נלה-היבשתית" המתוארת במקורות סיניים.
ניתן לחלק בחלוקה גסה את הממצאים מסי טהפ לשלושה שלבים. השלב הראשון מכונה "הודי"; הפסלים מהמאות ה-5 עד ה-7 דומים מאוד לדגמים ההודיים שלהם ומציגים בעיקר מוטיבים הינדים. המזרחן הבריטי הוראס קואריץ ויילס (אנ') (1900–1983) חשד שסי טהפ שייכת לתחום ההשפעה של פונאן (אנ') בתקופה זו. אחריו מגיע עידן מהמאה ה-7 או ה-8 עד המאה ה-11, שבו האמנות מראה דמיון רב לזו של דוואראוואטי. רוב הממצאים הבודהיסטים מיוחסים לעידן זה, אך האמנות ההינדית המשיכה להיווצר במקביל. בסביבות המאה ה-11, סי טהפ שולבה באימפריה הקמרית ההינדית של אנגקור, ושבה שימשה מרכז חשוב עד המאה ה-13. מאוחר יותר העיר ננטשה והג'ונגל פלש לחורבותיה.
היסטוריה של גילוי ומחקר

בשנת 1904 גילה ההיסטוריון החובב הנסיך דאמרונג ראג'אנובהאב (אנ') התייחסויות בכתובות מאיוטהאיה ומרטאנקוסין על עיר היסטורית בשם סי טהפ. ניסיונותיו לברר עליה לא צלחו; אף אחד לא הכיר את העיר הזאת. באמצעות המחקר שלו, הוא הגיע למסקנה שסי טהפ חייבת להיות בין מואנג צ'אי באדן ומואנג פתשבון. אז בשנת 1905 הוא ערך טיול רשמי למה שנקרא אז מונתון פיצאנולוק. לבסוף הוא מצא עיר הרוסה, אבל היא נקראה על ידי תושבי הכפר מואנג אפאי סאלי ונראתה עתיקה בהרבה מזו שהנסיך דאמרונג קיווה למצוא. שיחות עם גורמי ממשל בוויצ'אן בורי הסמוכה אישרו את חשדותיו. הוא למד שוויצ'אן בורי נקראה בעבר סי טהפ. הוא האמין שהעיר שחיפש נמצאת באתר של ויצ'יאן בורי. עם זאת, הוא לא מצא ראיות ארכאולוגיות. הנסיך שמע שבעיר כשוויצ'יאן בורי עדיין נקראה סי טהפ, מושל עם התואר פרה סי תאמורט כיהן בתפקיד. לשם היה קשר להר קאו תאמורט השוכן ליד העיר ההרוסה. הנסיך היה בטוח שהעיר ההרוסה שמצא היא העיר ההיסטורית סי טהפ שהוא חיפש.
לאחר גילויה מחדש בשנת 1905 על ידי הנסיך דאמרונג ראג'אנובהאב, לא בוצעו בה חפירות בקנה מידה גדול עד 1935 שאז חפר בה הוראס קואריץ ויילס. הוא הצליח לשחזר את התוכנית הסגלגלה של העיר עם חומות עיר והחפירים. מספר שערים הובילו לתוך העיר, שהכילה חמישה מקדשים עם טרסות ובריכות. במהלך החפירות, בנוסף לפסלים רבים מתקופת דוואראוואטי, נמצאו כמה פסלים של האלים ההינדים וישנו, קרישנה וסוריה, שמוצגים כיום במוזיאון הלאומי של בנגקוק (אנ'). במערה בהר קאו תאמורט נמצאו פסלים מגולפים בקירות.
אתר סי טהפ מציב שאלות וחידות רבות עבור ארכאולוגים, היסטוריונים והיסטוריונים של אמנות. תאוריות שונות לגביו שנויות במחלוקת. השאלות כוללות מדוע עיר כה חשובה כנראה מרוחקת כל כך משרידי יישובים אחרים מאותה תקופה? לאיזו יחידה פוליטית היא השתייכה? לאיזו קבוצה אתנית השתייכו תושביה? וכיצד משתלבות העדויות של האמנות ההינדית והבודהיסטית?
לא ניתן לעשות חלוקה ברורה לסגנון דוואראוואטי בודהיסטי וסגנון חמר הינדי. הפסלים ההינדיים בסי טהפ מושפעים מסינתזה של סגנונות חמר, דוואראוואטי וסריוויג'איה (אנ') (אם כי, דוואראוואטי וסריוויג'איה היו למעשה בודהיסטים). מצד שני, ישנם גם פסלי בודהה המיישמים תמהיל סגנונות זה, שנחשב בתחילה אופייני לאמנות ההינדית של סי טהפ, ואפילו פסלי בודהיסטווה בעיקר בסגנון החמר (למעשה הסגנון ההינדי).
אתרים > אתרים בתוך הפארק > פראנג סי טהפ

לפראנג סי טהפ יש תוכנית ריבועית. המגדל עשוי לבנים ונבנה על בסיס לטריט בגובה של כמטר אחד. הוא היה מעוטר בחלק העליון בצורת לוטוס עשוי אבן חול שנפל. יש כניסה בצד המערבי. הכניסות בצדדים האחרים היו רק דמה. המגדל היה במקור מקדש הינדי, שהותאם לפולחן הבודהיסטי מהאיאנה בתקופתו של המלך ג'איווארמן השביעי, מלך אימפריית חמר (אנ'). ניתן לראות זאת בעיטור שני משקופים שנמצאו. סימנים אחרים כוללים אנטפיקס (אנ') לא גמור. ככל הנראה העבודות הופסקו לפני שהעיר ננטשה. המגדל נבנה בסביבות המאות ה-11 עד ה-12.
אתרים > אתרים בתוך הפארק > פראנג סונג פי נונג

פראנג סונג פי נונג מורכב משני מגדלים. אחד גדול ואחד קטן. משמעות השם בתאילנדית היא: פראנג = מגדל, סונג = 2, פי = אח או אחות גדולים, נונג = אח קטן או אחות קטנה. המגדלים נבנו בעידן החמר במאה ה-12.
שני מגדלי הלבנים עומדים על אותו בסיס לטריט בגובה מטר אחד. גובהו של מגדל פי הפונה מערבה הוא כ-7 מטרים. הוא מורכב מחדר מרובע שבו עמד פעם פסל קדוש. בקירות יש גומחות משולשות בהן הוצבו נרות או פסלים דתיים. מדרום למגדל פי נמצא מגדל נונג. מגדל זה נהרס כמעט לחלוטין למעט יסודותיו. באמצעות חומרי בניין קיימים והמשקוף היחיד שנמצא ללא פגע, מגדל נונג שוחזר לצורתו הנוכחית על ידי המחלקה לאומנויות יפות של תאילנד.
אתרים > אתרים בתוך הפארק > קאו קלאנג נאי

אנדרטת קאו קלאנג נאי פונה מזרחה. יש לה צורה מלבנית, עם המידות הבאות בערך: אורך 44.5 מטרים, רוחב 28.5 מטרים. גובה 12 מטרים. היא עשויה מלטריט. קאו קלאנג נאי מסווגת כסטופה בודהיסטית של עידן דוואראוואטי. כל המבנים או העיטורים על האנדרטה הזו כבר כמעט ולא ניתנים לזיהוי. רק בצד המערבי ניתן לראות ששטח הבסיס היה מכוסה בטיט. עבודות סטוקו שונות עדיין נוכחות כאן. הקופים, האריות, הפילים, התאואים והגמדים של גנש המתוארים הם קריאטידות או אטלסים שאמורים להגן על האנדרטה או לתמוך בה. לפי הסגנון שלהם, זמן היצירה ממוקם במאה ה-6 או ה-7.
אתרים > אתרים בתוך הפארק > אתר קבורה פרהיסטורי

רק בחפירות ב-1988 נמצאו חמישה שלדים בעומק של 4 מטרים. מתוכם, שלד אישה אחד השתמר לחלוטין. היא שוכבת על גבה ופונה צפונה. היא עונדת שרשרת קרנליאן על צווארה, צמיד ארד סביב המרפק השמאלי וכלי ברזל ביד שמאל. נמצאו גם חרוזי חרס. תיארוך פחמן של כלב אנושי העניק לו גיל של כ-1,700 שנים. הפריטים בקבר מלמדים שהאזור כבר היה מיושב באנשים הרבה לפני עלייתה של העיר סי טהפ.
אתרים > אתרים בתוך הפארק > מוזיאון הפארק

מוזיאון הפארק כולל פסלים של אלת השמש ההינדית סוריה, דהרמאצ'אקרה בודהיסטית וחפצים אחרים שנחפרו. מדובר בעיקר בהעתקים, הפריטים המקוריים נמצאים במוזיאון הלאומי בבנגקוק.
אתרים > אתרים מחוץ לפארק > קאו קלאנג נוק

אנדרטת קאו קלאנג נוק ממוקמת כ-2 קילומטרים מצפון-מערב למואנג נאי ליד הכפר באן סרה פרו. הבסיס המרובע עשוי לטריט בגודל מרשים של 64 מטר וגובה של 20 מטר עדיין נוכח מקברו של השליט לשעבר. סטופה חצי כדורית נבנתה באמצע הרמה. הסגנון האדריכלי מיוחס לבודהיזם של דוואראוואטי. האנדרטה נבנתה בסביבות המאות ה-8 עד ה-9. האנדרטה היא חלק מאתר המורשת העולמית.
אתרים > אתרים מחוץ לפארק > פראנג ראוסי

פראנג ראוסי ממוקם כ-2 ק"מ צפונית-מזרחית למואנג נאי באזור (המקדש) ואט פא סרה קאו. המגדל עשוי לבנים ולטריט. הוא נבנה בתקופת החמר, בסביבות המאה ה-11. הוא השתנה מספר פעמים במהלך ההיסטוריה שלו. לאחרונה בשנת 2009. ליד פראנג ראוסי היה מגדל קטן יותר ומבנים נוספים, שנותרו מהם רק שרידים.
אתרים > אתרים מחוץ לפארק > מנזר מערת קאו תאמורט

מנזר המערה נמצא כ-25 קילומטרים מערבית למואנג נאי. ליד פסגת קאו תאמורט (560 מטרים מעל גובה פני הים) נמצאת הכניסה למערה (בגובה 502 מטרים מעל פני הים). עם מדריך מקומי, המסלול באורך 1,500 מטרים לכניסה למערה אמור לקחת כשעה. השביל תלול מאוד, חלקלק ומומלץ רק למטפסי הרים מנוסים.
ניתן לראות דמויות שונות של בודהיזם מהאיאנה, בודהה ובודהיסטווה, סטופות ודהרמאצ'קרות בגילופי אבן במערה. ראשי דמויות הבודהה נשדדו פעם, אך הן הוחזרו. מאז, המקוריים מוצגים במוזיאון הלאומי בבנגקוק. עותקים של הראשים נוצרו והם מוצגים במוזיאון הפארק ההיסטורי.
המערה היא חלק מאתר המורשת העולמית.
גלריה

פראנג סי טהפ
פראנג סי טהפ
פראנג סונג פי נונג
משקוף מפראנג סונג
קאו קלאנג נאי
סטוקו, הגמד של גנש בבסיס קאו קלנג נאי
הגנה מפני מזג האוויר עבור הסטוקו בקאו קלנג נאי
דהרמאצ'קרה (גלגל החוק) בקאו קלנג נאי
קאו קלאנג נוק
קאו קלאנג נוק
פראנג ראוסי לפני השיפוץ ב-2009
פראנג ראוסי אחרי השיפוץ ב-2009
פסל סוריה במוזיאון הפארק (עותק, מקורי במוזיאון הלאומי בנגקוק)
פסל סוריה במוזיאון הפארק (עותק, מקורי במוזיאון הלאומי בנגקוק)
שימור

ב-25 בפברואר 2019, הוכרז כי שתיים מחברות קידוחי הנפט הגדולות בתאילנד רצו להרחיב את החיפוש שלהן אחר נפט ליד סי טהפ. התכנון היה להקים מגדל קידוח במרחק של 100 מטרים בלבד מאנדרטת קאו קלאנג נוק. התנגדות לתוכנית זו התעוררה מיד בקרב האוכלוסייה, הקהילה האקדמית ומגזר התרבות. יש כבר 95 מגדלי קידוח בפעולה בנפות סי טהפ וויצ'אן בורי. יש דיווחים חוזרים ונשנים על נזקים סביבתיים ומחאות בהתאם מצד האוכלוסייה.
לא ניתן למנוע את בנייתו של מגדל קידוח זו על ידי המחלקה לאומנויות יפות בשל היעדר סמכות חוקית. חברות קידוח חייבות להגיש דוח השפעה על הסביבה למשרד משאבי טבע, מדיניות סביבתית ותכנון (ONEP) לאישור.
ב-11 במרץ 2019 הודיע המנכ"ל אננדה צ'וצ'וטי מהמחלקה לאומנויות יפות כי הקודחים הפסיקו את הפרויקט. כעת יש תוכניות להרחיב את הפארק ההיסטורי סי טהפ וליצור אזור חיץ כדי שניתן יהיה להגן טוב יותר על האתרים הארכאולוגיים. בנוסף, מתבצעות הכנות לרישום העיר ההרוסה סי טהפ כאתר מורשת תרבותית עולמית. ב-19 בספטמבר 2023 צורף האתר לרשימת אתרי המורשת העולמית של אונסק"ו.
הערות שוליים

1 2  "อุทยานประวัติศาสตร์ศรีเทพ: ประวัติที่มาและความสำคัญ". virtualhistoricalpark.finearts.go.th (בתאית). Fine Arts Department.
1 2  ""ศรีเทพ-เสมา" เมืองเครือข่าย ศรีทวารวดี-ศรีจนาศะ?". www.silpa-mag.com (בתאית). 24 בנובמבר 2023. אורכב מ-המקור ב-14 בדצמבר 2023. {{cite web}}:  (עזרה)
↑  Karnjanatawe, Karnjana (28 בינואר 2021). "Unesco to get Si Thep report". Bangkok Post (באנגלית). {{cite news}}:  (עזרה)
↑  "Si Thep historical park recognised as UNESCO World Cultural Heritage Site". www.thaipbsworld.com.
↑  "As Thai town joins Unesco list, site 'completely unprepared' for tourism". South China Morning Post (באנגלית). 20 בספטמבר 2023. {{cite web}}:  (עזרה)
↑  Nomination Text
↑  Stanislaw Czuma: Mon-Dvaravati Buddha
↑  Pierre Dupont’s L’archéologie mône de Dvāravatī and Its English Translation by Joyanto K. Sen, In Relation with Continuing Research
↑  Hiram Woodward, Dvaravati, Si Thep, and Wendan.
↑  Robert L. Brown, The Dvāravatī Wheels of the Law and the Indianization of South East Asia, BRILL, 1996, ISBN 9789004104358
↑  PHACHARAPHORN PHANOMVAN, Will oil hunters destroy Thailand’s biggest ancient city?
↑  New measures to protect Phetchabun historical park
מפת הפארק
הכניסה לפארק
פראנג סי טהפ
פראנג סונג פי נונג
קאו קלאנג נאי
קבר עם שלד של אישה
קאו קלאנג נוק
פראנג ראוסי
טראומה נפשית

|  קישורים ומאגרי מידע |
| --- | --- |
 MeSH:  D000067073
 
טראומה נפשית (ביוונית: τραῦμα, פצע) היא כל חוויה מטרידה היוצרת פחד, חוסר אונים, דיסוציאציה, בלבול או כל רגש עז אחר, באופן משמעותי. על מנת שחוויה תיקרא טראומה, עוצמת הרגשות צריכה להיות כזו היכולה להשפיע לאורך זמן על העמדות, ההתנהגות והרגשות של האדם. אירועים טראומתיים כוללים אירועים שנגרמו על־ידי התנהגות אנושית (אונס, לחימה, תאונה) ואסונות טבע (שרפה, רעידת אדמה). בספר האבחון הפסיכיאטרי DSM-V, מתייחסים לטראומה כאל חשיפה למוות, פציעה רצינית, אלימות מינית, או איום לכל אחד מהמצבים הללו. השימוש במילה 'טראומה' משמש לפעמים לתיאור האירוע הקשה, ולפעמים מתאר את התוצאה או החוויה הטראומטית.
הנחשפים לטראומה עלולים לפתח הפרעת דחק חריפה והפרעת דחק פוסט-טראומטית.
מושגים קרובים

קיימים מספר מושגים דומים הקשורים בחוויות טראומטיות ובהשפעתן על הפרט.
טראומה נפשית היא חוויה מטרידה היוצרת רגשות בעוצמה העלולה להשפיע על עמדות, התנהגות ורגשות.
טראומה משנית היא טראומה הנגרמת למי שמטפלים בשורדי טראומות, כמו עובדים סוציאליים או מגישי עזרה ראשונה.
נפגע חרדה הוא אדם המפגין סימני חרדה חריפים מיד לאחר אירוע טראומטי. זוהי אינה אבחנה רפואית אלא מושג כללי השכיח בישראל.
התקף חרדה הוא תחושת פחד עזה בהיעדר סכנה מציאותית.
הפרעת דחק חריפה היא הפרעה נפשית המתרחשת בעקבות גורם דחק טראומטי, הנמשכת פחות מארבעה שבועות.
הפרעת דחק פוסט-טראומטית היא הפרעה נפשית הנמשכת מעל ארבעה שבועות.
הפרעה פוסט-טראומטית מורכבת היא סוג של הפרעת דחק פוסט-טראומטית, שנגרמת מאירועים קיצוניים יותר, וגורמת להשלכות קיצוניות יותר.
הפרעת הסתגלות היא קבוצה של הפרעות נפשיות המתרחשות בעקבות אירועים מעוררי דחק, אך לא מאיימים.
שכיחות

סקר רחב של ארגון הבריאות העולמי בחן את שכיחותן של טראומות ב־24 מדינות בקרב כ־70,000 איש. נמצא שכ־70% מהעונים לסקר חוו טראומה במהלך חייהם. הטראומות השכיחות ביותר היו תאונות (34% מהמשיבים), מוות לא צפוי של אדם קרוב (31%), עדות לפציעה או מוות (24%), אלימות פיזית (23%), אלימות מינית או זוגית (14%) ומלחמות (13%).
היסטוריה

מקור המילה "טראומה" הוא ביוונית, ומשמעותו "פצע". המונח "טראומה" הופיע מחדש במילון אוקספורד בשלהי המאה ה-19 [דרוש מקור], והוגדר כ"שייך לפציעות או לריפוי פצעים". המונח שימש להגדרת פציעות גופניות בלבד עד המאה ה-19, אז הורחב המונח והחלו להשתמש בו כדי לאפיין גם פגיעות נפשיות.
מלחמת האזרחים האמריקנית הביאה למצב בו חיילים רבים הוקעו בהאשמות של מוג לב, רכרוכיות, היסטריה נשית ועריקה. רב התיאורים מתועדים בידי ג'ון טאלבוט. בהמשך, בעקבות גידול בתאונות רכבת, תיאר הרופא תומאס בוזארד (Thomas Buzzard) את הטראומה כ"זעזוע ספינלי", פגיעה בעמוד השדרה הגורמת לבלבול והיסטריה. באותה עת, רופאים נמנעו מלאבחן את התופעה מחשש שמטופלים מעוניינים בפיצוים.
מקובל לראות בפרסום מאמרו של הרופא ג'ון אריקסן (אנ'),‏"On Railway and Other Injuries of the Nervous System" ‏משנת 1866, כשימוש הראשון במונח "טראומה" להגדרת פגיעה נפשית. אריקסן בדק ואבחן סימפטומים שיוחסו לנפגעי תאונות רכבת, וחילק את הנפגעים לשלוש קטגוריות: אנשים שהפגיעה במערכת העיצבית שלהם, כתוצאה מההלם והטלטלה של התאונה, נראית לעין בניתוח שלאחר המוות; נפגעים בהם ההלם והטלטלה פגעו במערכת העיצבית באופן בלתי נראה; ומתחזים שמזייפים סימפטומים כדי לזכות בפיצויים. בכל המקרים הסימפטומים נראים כלפי חוץ כזהים. אריקסן ייחס את הפגיעה הבלתי נראית לנזק שנגרם לעמוד השדרה כתוצאה מההלם והטלטלה בזמן תאונה. אפשר להסביר זאת כנראה בכך שאדם העובר תאונה מאבד אנרגיה שהיא לא בהכרח נראית. אריקסן השווה את הפגיעה הזו למגנט שקיבל מכה חזקה. כמו המגנט המאבד מכוחו המגנטי, הגוף הפגוע מאבד מכוחו העצבי.
היסטוריה > בישראל

מלחמת העצמאות הובילה רבים לפאניקה, לחוסר שליטה ולפגיעות על רקע חברתי שהדגיש קור רוח, יכולת אלתור והתאוששות. החיילים הנפגעים טופלו רחוק מהחזית, באמצעות תרופות. בעקבות מלחמת יום הכיפורים הורחבה יחידת הפסיכיאטריה, והטיפול המיידי כלל תמיכה בקרבת אזור הלחימה, ובעקבותיה השבת החיילים ליחידתם. מלחמת לבנון השנייה הביאה להקמת מרפאות רחוק מהחזית.
השלכות

לטראומה יכולות להיות השפעות פסיכולוגיות ופיזיולוגיות. לא לכל מי שחווה טראומה תהיה אותה תגובה נוירולוגית ופיזיולוגית, והבדלים אינדיבידואליים בתפקוד המוח והגוף בתגובה ללחץ יכולים לשחק תפקיד מרכזי באופן השפעתה של טראומה על המוח והגוף כמו גם בצמיחה הפוסט טראומטית. ההשפעות הפיזיולוגיות של טראומה יכולות להשתנות מאדם לאדם ועשויות להיות תלויות בגורמים כמו חומרת ומשך הטראומה.
השלכות > פסיכולוגיות

לטראומה עשויה להיות השפעה משמעותית על מבנה המוח ועל תפקודו. טראומה עשויה להוביל לשינויים במבנה המוח, במיוחד באזורים המעורבים בוויסות רגשות ויצירת תגובת לחץ, כמו האמיגדלה והקורטקס הפרה-פרונטלי. שינויים אלו יכולים להשפיע על יכולתו של האדם לווסת את רגשותיו ולהגיב ללחץ. הקושי בוויסות רגשות עשוי להוביל לשינויים עזים ובלתי צפויים במצב הרוח ולקשיים בהרגעה עצמית וויסות עצמי. טראומה עשויה להשפיע גם על תפקודם של נוירוטרנסמיטורים, כמו דופמין, סרוטונין ונוראפינפרין, אשר ממלאים תפקיד בוויסות מצב הרוח, ביצירת מוטיבציה ובתגובות לחץ. תופעה זו יכולה לתרום לתסמינים כמו דיכאון, חרדה ועוררות יתר.
טראומה עשויה לשבש את התפקוד התקין של רשתות עצביות במוח, מה שמוביל לקשיים בקשב, בזיכרון וביכולת הלמידה. טראומה יכולה לגרום לבעיות ריכוז, לשכחה ולקושי בלימוד ובקליטת מידע חדש. טראומה עשויה להוביל גם לעוררות יתר, שבה המוח נמצא במצב מתמיד של כוננות לאיומים פוטנציאליים, גם במצבים שבהם אין סכנה ממשית. זה יכול להוביל לתחושות של חרדה, של מתח ולחיים מלאים בלקיחת סיכונים מיותרים.
טראומה עלולה לגרום לפעילות יתר של מערכת העצבים, מה שמוביל לתסמינים כמו חרדה, התקפי פאניקה ועוררות יתר.
טראומה עשויה לשבש גם את דפוסי השינה של אדם, הפרעות שינה הוכחו בשנים האחרונות קשורות למגוון רחב של בעיות נוירולוגיות וגופניות.
השלכות > פסיכולוגיות > הפרעות נפשיות

טראומה בילדות (למשל התעללות, בריונות, הזנחה, אובדן הורה) מגבירה את הסיכון להתפתחות הפרעות נפשיות. למי שנחשפו לכמה סוגים של טראומה היה סיכון של פי שלושה לסבול מהפרעה נפשית.
השלכות > פיזיולוגיות

לטראומה יכול להיות מגוון רחב של השפעות פיזיולוגיות על הגוף.
פעמים רבות כאב פיזי מלווה טראומה פסיכולוגית, והפרעת דחק פוסט טראומטית (PTSD) לעיתים מתקיימת במקביל לכאב כרוני. דיווחים קליניים מעלים את האפשרות כי כאב לאחר טראומה עשוי להיות חלק מההסתמנות (סימפטומטולוגיה) של חוויה חוזרת של הטראומה. כאב כרוני יכול להיות מתיש ולהשפיע בצורה ניכרת על איכות החיים של האדם.
בנוסף, היא יכולה לגרום לבעיות במערכת העיכול כמו תסמונת המעי הרגיז, עצירות ושלשולים. ייתכן שהסיבה לכך היא שינויים במערכת תגובת הלחץ של הגוף, שעלולים להשפיע על העיכול ועל המיקרוביום של המעי. טראומה עשויה להחליש את המערכת החיסונית, מה שהופך אדם לרגיש יותר למחלות וזיהומים. החלשת המערכת החיסונית עלולה להוביל לדלקת כרונית, שיכולה לגרום למגוון של בעיות בריאותיות.
כתוצאה מדחק יכול להיווצר שינויים במערכת תגובת הלחץ של הגוף, מה שיכול להפוך את האדם לרגיש יותר למצבים בריאותיים כרוניים כגון מחלות לב, מחלות כלי דם ומחלות אוטואימוניות. טראומה עלולה להגביר את הסיכון למחלות לב וכלי דם, כולל התקפי לב ושבץ. סביר שהדבר נובע משינויים במערכת תגובת הלחץ של הגוף, שעלולים להגביר את לחץ הדם וקצב הלב.
עזרה ראשונה נפשית

במשרד הבריאות אימצו את מודל מעש"ה להגשת עזרה ראשונה נפשית למי שעברו טראומה נפשית. המודל הומחש בסרטון הסבר והוא כולל ארבעה עקרונות פעולה:
מיקוד קשב והבעת מחויבות לנפגעים - יש למקד את הנפגעים כך שלא ירגישו לבד. כדאי לומר אמירה מחייבת כמו "את לא לבד, אני כאן איתך."
עידוד לפעולות יעילות - במקום לנסות להרגיע את הנפגעים, יש לדרבן אותם לפעול כדי לסייע לעצמם ולאחרים. בדרך זו הם הופכים מקורבנות למסייעים. מומלץ לעודד אותם לבצע פעולות יעילות ופשוטות. אחד ממאפייני הדחק הוא חוסר אונים, כאשר נותנים לאנשים שחוו טראומה לבצע פעולות פשוטות, זה מקטין את חוסר האונים שלהם ובכך מפחית את הדחק. רצוי שהמשימות יצרו חוויית הצלחה.
שאלה של שאלות פשוטות - יש להימנע משאלות על רגשות, מכיוון שאלה עלולות להגביר את המצוקה הרגשית. אפשר לשאול שאלות פשוטות ורציונליות המחייבות מחשבה על ההתמודדות בהווה: "לאן תרצו להגיע?" "האם תרצו לבצע פעילות כזו או אחרת?"
הבנייה של רצף האירועים - על מנת להפחית את תחושת הבלבול, מומלץ לתאר בקצרה את רצף האירועים שהתרחש כדי ליצור סדר ולהדגיש שהאירוע המאיים הסתיים.
הפגת חרדה בזמן מתיחות ביטחונית > ילדים

במצבים של מתיחות ביטחונית, ממליצים בנט"ל לפעול לפי חמישה עקרונות, כדי להרגיע ילדים בתקופות של מתיחות ביטחונית.
עידוד וביטחון - להזכיר לילדים שצה"ל חזק ומיומן, וששמירה על הוראות הביטחון מגינה עליהם.
קירבה ונוכחות - להרבות במגע, להתקשר להרגיע יחד אנשים אחרים.
מידע - לא להסתיר מידע מהילדים, אך לא לפרט יתר על המידה. להעניק רק מידע חיוני ואמין.
צמצום חשיפה - לצמצם את חשיפת הילדים לתקשורת, לתמונות ולתכנים שלא מותאמים להם.
לנרמל ולקבל - להסביר שבמצב לא נורמלי, כל תגובה היא נורמלית. לתת לגיטימיזציה לתגובות טבעיות של הגוף והמוח כמו פחד, בכי, רעידות ובלבול.
הפגת חרדה בזמן מתיחות ביטחונית > בני נוער

לבני נוער וצעירים מומלצות הפעולות הבאות:
ספורט - פעילות ספורטיבית מסייעת לשחרר הורמונים מפחיתי דחק
ריקוד - ריקוד עם מוזיקה אהובה, לבד או יחד עם חברים יכול אף הוא לשחרר מתחים
תרגילי נשימה - עם או בלי שילוב עם תרגילי קשיבות
צמצום חשיפה - לבצע "דיאטת חדשות", לצמצם את מינון המידע ולהגביל אותו רק לערוצים מהימנים
לנרמל ולקבל - לא להיבהל מתגובות נפשיות וגופניות המתרחשות באופן טבעי במצבי לחץ
חברה - להיפגש או לשוחח עם חברים ובני משפחה, לעזור לאנשים אחרים
תקווה - להזכיר שמדובר במצב זמני, להזכיר להם את החוזקות והיכולות שלהם, להשתמש בהומור
שגרה - ליצור סדר יום שגרתי, מכיוון שוודאות מפחיתה תחושות של לחץ
טיפול

אם ההשלכות של האירוע הטראומתי הן משמעותיות, ומתפתחת הפרעה נפשית, ניתן לטפל באדם בעזרת תרופות, פסיכותרפיה, או שיטות אחרות כמו פעילות גופנית. טיפולים פסיכולוגיים מקובלים לאחר מצבי טראומה הם חשיפה ממושכת, תרפיית עיבוד קוגניטיבי (אנ'), טיפול קוגניטיבי-התנהגותי ממוקד בטראומה (אנ'), או EMDR. הטיפול התרופתי לפוסט־טראומה כולל תרופות נוגדות דיכאון מסוג SSRI, כמו פרוזק ואפקסור. תרופות ספציפיות שמקובלות בטיפול הן סרטרלין, פרוקסטין, ונלפקסין ופלואוקסטין.
ראו גם

צמיחה פוסט-טראומטית
הפרעת דחק פוסט-טראומטית
הפרעה פוסט-טראומטית מורכבת
נפגע חרדה
לקריאה נוספת

עמיר פירני, טראומה, התמכרות וטראומה, 2010
יוחאי עתריה, המתמטיקה של הטראומה, ספרא, 2014
יעל להב וזהבה סולומון (עורכות), משחזור לזיכרון, טיפול בטראומה נפשית, רסלינג, 2019
אליעזר ויצטום, ההיסטוריה של הטראומה הנפשית, אור עקיבא: איתי בחור - הוצאה לאור, 2020
בסל ואן דר קולק, נרשם בגוף - מוח, נפש וגוף בריפוי מטראומה. פרדס הוצאה לאור.
כלב מי שמנגן

| --- | --- |

 בימוי:  אש ברנון 
 תסריט:  אש ברנון, קורט וולקר 
 עריכה:  Ivan Bilancio 
 מדבבים:  ג'יי-זי (Bodi) מאט דילון סם אליוט Liza Richardson אש ברנון וויל פין חורחה גרסיה קינן תומפסון אדי איזרד מאי ויטמן ג'יי קיי סימונס לואיס בלאק Kellen Goff 
 מוזיקה:  רולף קנט
 מדינה:  ארצות הברית ארצות הברית  הרפובליקה העממית של סין הרפובליקה העממית של סין
 חברה מפיצה:  Huayi Brothers, Big Bang Media, Summit Entertainment, וודו, נטפליקס 
 שיטת הפצה:  וידאו על פי דרישה 
 הקרנת בכורה:  8 ביולי 2016 
 משך הקרנה:  80 דק' 
 שפת הסרט:  אנגלית, מנדרינית, סינית 
 סוגה:  סרט קומדיה, סרט הרפתקאות, סרט לכל המשפחה, סרט מוזיקלי 
 הכנסות:  $24,148,488
 הכנסות באתר מוג'ו:   rockdog
 סרט הבא:  כלב מי שמנגן 2: רוק מסביב לפארק
 www.rockdogmovie.com
 דף הסרט ב־IMDb
 
כלב מי שמנגן (באנגלית: Rock Dog) הוא סרט הנפשה ממוחשבת סיני-אמריקאי, אשר בוים על ידי אש ברנון.
תקציר העלילה

בודי, כלב שמירה שאמור להמשיך את דרכו של אביו בשמירת כפר הכבשים, חושש שאין לו את התשוקה הנדרשת לקחת את תפקידו של אביו, קמפה. כאשר רדיו נופל מהשמיים, ומתוכו בוקע שיר של אגדת הרוק, וסקרנותו גוברת. בודי מחליט לעזוב את ביתו כדי לרדוף אחרי חלומו בעיר הגדולה. לינוקס, מנהיג חבורת הזאבים, רודף אותו מתוך האמונה שהוא כרטיס הכניסה שלו לכפר הכבשים. עכשיו בודי צריך למצוא דרך להציל את המשפחה שלו וחבריו מבלי לוותר על החלום שלו.
מדבבים

| תפקיד | מדבבים באנגלית | מדבבים בעברית |
| --- | --- | --- |
| בודי | לוק וילסון | נדב לאור |
| אנגוס סקרטגוד | אדי איזרד | דן תורן |
| קמפה | ג'יי קיי סימונס | ניסו כאביה |
| לינוקס | לואיס בלק | עמי מנדלמן |
| ריף | קינן תומפסון | גילן שחף |
| דרמה | מיי ויטמן | מייה קדוש |
| גרמור | חורחה גרסיה | מתי אטלס |
| טריי | מאט דילון | עודד מנסטר |
| פליטווד | סם אליוט | אריה צ'רנר |
| פלויד | וויל פין | זיו מאיר |